《贺范龙图兼知延安》
宋代·刘敞

大兵昔摧伤，两将折旗鼓。哀哉中国士，化作城下土。

冤魂不得返，杀气凌彼苍。天亦为之悲，白昼日无光。

人言此城下，往往鬼神哭。此事天子忧，此心大夫辱。

昔公守东越，人怨公不用。今日公在西，知公德持重。

筑城不必坚，解甲不可攻。何况保金城，弛张皆系公。

汲黯辅炎汉，淮南内竦惧。郅都守穷边，匈奴为之去。

此事昔所闻，今日见所亲。折冲樽俎间，震动旃裘民。

国耻行且刷，寇雠不可保。斯人叹微管，愿及太平老。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。